หุ้นดาวโจนส์ปิดลบ 53.05 จุด
หุ้นดาวโจนส์ปิดลบ 53.05 จุดหลัง "เบอร์นันเก้" เมินส่งสัญญาใช้ QE3 ขณะที่ น้ำมันปิด เพิ่มขึ้น 52 เซนต์ ไปปิดที่ 107.07 ดอลลาร์สหรัฐ/บาร์เรล
1 มี.ค. 2555

หุ้นดาวโจนส์ปิดลบ 53.05 จุดหลัง "เบอร์นันเก้" เมินส่งสัญญาใช้ QE3 ขณะที่ น้ำมันปิด เพิ่มขึ้น 52 เซนต์ ไปปิดที่ 107.07 ดอลลาร์สหรัฐ/บาร์เรล
ปิดการซื้อขายตลาดหุ้นสหรัฐ นักลงทุนเทขายหุ้นเพื่อทำกำไรระยะสั้น แม้ธนาคารกลางยุโรป (อีซีบี) จัดสรรเงินกู้รอบใหม่ให้กับสถาบันการเงินในยุโรปถึงเกือบ 530,000 ล้านยูโร หวังเพิ่มสภาพคล่องและแก้ปัญหาหนี้ในกลุ่มยูโรโซน 
อย่างไรก็ตาม ตลาดหุ้นนิวยอร์กอ่อนแรงลงหลังจากนั้นไม่นาน เนื่องจากนักลงทุนผิดหวังที่นายเบน เบอร์นันกี ประธานธนาคารกลางสหรัฐ (เฟด) ไม่ได้ส่งสัญญาณว่าจะมีการใช้มาตรการผ่อนคลายเชิงปริมาณรอบ 3 (QE3) ในระหว่างที่แถลงนโยบายการเงินและแนวโน้มเศรษฐกิจต่อสภาคองเกรสเมื่อช่วงค่ำวานนี้ตามเวลาไทย  แต่ระบุว่า เฟดจะตรึงอัตราดอกเบี้ยที่ระดับต่ำสุดเป็นประวัติการณ์ต่อไปจนกว่าจะถึงปลายปี 2557
ด้านราคาน้ำมันดิบตลาดไนเม็กซ์ เพิ่มขึ้น 52 เซนต์ ไปปิดที่ 107.07 ดอลลาร์สหรัฐ/บาร์เรล ทำให้หลังปิดตลาด ดัชนีหุ้นดาวโจนส์ ปิดที่ 12,952.07 จุด ลดลง 53.05 จุด แนสแดค ปิดที่ 2,966.89 จุด ลดลง 19.87 จุด และเอสแอนด์พี ปิดที่ 1,365.66 จุด ลดลง 6.52 จุด.